# খোকা ৪২০
সংক্ষিপ্ত ইউআরএল

| খোকা ৪২০ |
| --- |
| খোকা ৪২০ চলচ্চিত্রের পোস্টার |
| পরিচালক | রাজিব বিশ্বাস |
| প্রযোজক | অশোক ধানুকা এসকে মুভিজ |
| রচয়িতা | শায়াক গাঙ্গুলী |
| কাহিনিকার | পেলে |
| শ্রেষ্ঠাংশে | দেব নুসরাত জাহান শুভশ্রী গাঙ্গুলী |
| সুরকার | ঋষি চন্দ স্যাভি গুপ্ত শ্রী প্রীতম সৃজিত |
| চিত্রগ্রাহক | সৃষা রায় |
| সম্পাদক | মোহাম্মদ কালাম খান, সৈকত সেনগুপ্ত |
| পরিবেশক | এসকে মুভিজ |
| মুক্তি | * ১৪ জুন ২০১৩ (2013-06-14)
 |
| স্থিতিকাল | ১৬৬ মিনিট |
| দেশ | ভারত |
| ভাষা | বাংলা |
| আয় | ৮কোটি |

খোকা ৪২০ একটি ২০১৩ সালের বাংলা চলচ্চিত্র। এই চলচ্চিত্রের নাম অভিনেতা দেবের *খোকাবাবু* চলচ্চিত্রের গান *খোকা ৪২০* থেকে নেয়া হয়েছে। এতে অভিনয় করেছেন দেব, শুভশ্রী গাঙ্গুলী, নুসরাত জাহান, রজতাভ দত্ত, তাপস পাল প্রমুখ ব্যক্তি। এটি তেলুগু চলচ্চিত্র *বৃন্দাবনম*-এর কাহিনি থেকে নেয়া হয়েছে। খোকাবাবু চলচ্চিত্রের পরের এই চলচ্চিত্রটি পুরোপুরি পুনঃনির্মাণ নয়। কারণ কেবল নাম আর নায়কের নাম ছাড়া কাহিনিগত কোনই মিল নেই। এই চলচ্চিত্রটি পশ্চিম বাংলায় বিখ্যাত হয়।

## কাহিনি

এই চলচ্চিত্রের মুখ্য নায়ক *কৃষ* (দেব) এবং অভিনেত্রী *ভূমি* (শুভশ্রী গাঙ্গুলী)। *কৃশ* ধনাঢ্য ব্যক্তির সন্তান। সে *মেঘা*কে (নুসরাত জাহান) ভালবাসে। এ পর্যায়ে *মেঘা*র সাথে পরিচয় হয় *ভূমি*র। তারা দুইজনে বন্ধু হয়। *ভূমি* *মেঘা*কে তার সমস্যার কথা বলে যে তার এক কাকাতো ভাই তাকে বিয়ে করতে চায়, পরিবারও তাই চায়, কিন্তু সে চায় না। তাই *মেঘা* তাকে সাহায্য করার জন্য *কৃষ*কে *ভূমি*র প্রেমিক হিসেবে পাঠায়। *কৃষ* প্রথমে রাজি না হলেও পরে জোরাজুরি করায় রাজি হয়। কাহিনির এক পর্যায়ে *কৃষ* সত্যি সত্যিই *ভূমি*কে ভালবেসে ফেলে। *ভূমি*ও তাকে ভালবাসে। এদিকে পরে জানা যায় *ভূমি* ও *মেঘা*র বাবা পরস্পরের সৎ ভাই ও শত্রু। *কৃষ* তাদেরকে এক করে দেয়। এদিকে *মেঘা*ও বুঝতে পারে *কৃষ* তার কাছ থেকে দূরে সরে গেছে। কাহিনি নতুন মোড় নেয় যখন হারাধন বন্দ্যোপাধ্যায় মারা যায় এবং এখানেই এটি তেলুগু চলচ্চিত্র *বৃন্দাবনম* থেকে পৃথক হয়ে যায়।

## অভিনয়ে

* *কৃষ* চরিত্রে দেব
* *ভূমি* চরিত্রে শুভশ্রী গাঙ্গুলী
* *মেঘা* চরিত্রে নুসরাত জাহান
* *ভূমির বাবা* চরিত্রে তাপস পাল
* *মেঘার বাবা* চরিত্রে রজতাভ দত্ত
* *ভূমি ও মেঘার দাদু* চরিত্রে হারাধন বন্দ্যোপাধ্যায়
* *কৃষের সঙ্গী* চরিত্রে অরিত্র দত্ত বণিক ও শুভজিৎ ভৌমিক
* পার্থ সারথী চৌধুরী

## সংগীত

| খোকা ৪২০ |
| --- |
| স্যাভি গুপ্ত, ঋষি চন্দ, শ্রী প্রীতম, সৃজিত কর্তৃক চলচ্চিত্রের গান |
| মুক্তির তারিখ | মে ২০১৩ (2013-05) |
| শব্দধারণের সময় | ২০১৩ |
| ঘরানা | চলচ্চিত্রের গান |
| দৈর্ঘ্য | ৩৪:৫০ মিনিট |
| সঙ্গীত প্রকাশনী | এসকে মুভিজ (ধুম মিউজিক) |
| প্রযোজক | অশোক ধানুকা |

স্যাভি গুপ্ত ও ঋষি চন্দ এই চলচ্চিত্রের সংগীত পরিচালনা করেন। তবে ৪ সুরকারকে এই সংগীত দেয়া হয়। তারা নিজেদের মত সুরারোপ করেন এবং সবচেয়ে ভালটাই বেছে নেয়া হয়। *খোকা ৪২০* সর্বমোট ৫১ কোটি টাকা আয় করে পাগলু ২কেও হারিয়ে দেয়।

| গানের নাম | গায়ক | রেটিং | হিট |
| --- | --- | --- | --- |
| ০১. *ম্যাড আই অ্যাম ম্যাড* | মিকা সিং ও সাবেরী ভট্টাচার্য | ৮.০ | হ্যাঁ |
| ০২. *সলিড কেস খেয়েছি* | বাপ্পী লাহিড়ী ও পূর্ণিমা শ্রেষ্ঠা | ৮.০ | হ্যাঁ |
| ০৩. *বিন তেরে তেরে বিন* | জুবিন গার্গ | ৯.৫ | হ্যাঁ (সবথেকে জনপ্রিয় গান) |
| ০৪. *গভীর জলের ফিশ (টাইটেল ট্র্যাক)* | অভিজিৎ ও আকৃতি কক্কর | ৮.০ | হ্যাঁ |
| ০৫. *ও বন্ধু আমার* | শান ও মহালক্ষী আইয়ের | ৮.৬ | হ্যাঁ |
| ০৬. *জয় গোবিন্দা জয় গোপালা* | অভিজিৎ ও মহালক্ষী আইয়ের | ৮.৫ | হ্যাঁ |

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *খোকা ৪২০*   (ইংরেজি)